Մեր զրուցակցի խոսքերով` երբ դիմել է գործադիր տնօրենին՝ պահանջելով , թե ինչու են առանց իրեն տեղյակ պահելու շենքը ապամոնտաժում, պատասխանել է, թե նրա բաժնեմասը չնչին է, եւ հատուկ թույլտվություն ստանալու անհրաժեշտություն չկար: Ուշագրավ է, որ շենքը քանդելու պարտավորությունն իր վրա է վերցրել Գյումրու ավագանու անդամ Արմեն Աղանյանը: Hraparak.am-ը նրանից հետաքրքրվեց՝ արդյոք նա՞ է գործարանի նոր սեփականատերը եւ ինչո՞ւ է մասնակցում ապամոնտաժման աշխատանքներին: «Ես չեմ գործարանի տերը: Ուղղակի փլված շենք կա այդտեղ, վթարային է, շենքը փուլ է գալիս, ինձ սեփականատերը խնդրել է՝ մաքրեմ»,-մեզ հետ զրույցում ասաց Արմեն Աղանյանը՝ այդպես էլ չհստակեցնելով, թե ով է իրեն խնդրողը կամ գործարանի սեփականատերը: